**201111**

**Миссис Освальд Чемберс. Екіншісі**

***«Ол өте мәртебелі болып, Құдай Тағаланың рухани Ұлы деп аталады. Құдай Ие Оған арғы атасы Дәуіттің тағын сыйлайды. Иса Жақыптың үрім бұтағына мәңгі бақи Патшалық құратын болады. Оның Патшалығының шегі болмайды, — деді.»***

***(Лұқа 1:32-33)***

Оның отбасы, Каирден, тек қана «Освальд енді Құдайдың жанында» деген жеделхат алды. Освальд пен Биддидің үйленгендеріне небары жеті жыл болды. Сөйтіп, енді Бидди отыз төрт жасында, кішкентай қызымен жесір қалды.

Чемберстің даңқының шынайы тарихы ол қайтыс болғаннан кейін басталды. Освальдпен кездескенге дейін Бидди стенограф болып жұмыс істеді. Ол сөйлеушінің сөйлегенін естігеннен тезірек жаза алды. Бидди күйеуінің уағызын алғаш естіген сәттен бастап, уағыздарына байланысты шағын жазбалар жасады - жүздеген жазбалар. Бұл жазбаларды жазған кезде, күннің бір күнінде, олар кітап болып басылады деп, ал өзі күйеуінің барлық кітаптарының бас редакторы болады деп ойлаған жоқ.

Егер сіз Освальдтың кітаптарын, мен сияқты, оқып көрсеңіз, онда мәсіхшілік әлемі, осы қарапайым, кішіпейіл, мейірімді әйелге қатты қарыздар екеніне келісесіз. Бұл әйелдің істеген үлкен еңбегі көптеген адамдарға көмек болды. Мен сізге айтқан оқиға «Освальд Чемберс: Өзін Құдайдың қолына тапсырған» кітабында жазылған. Бұл кітап Дискавери Науз Паблишерз баспасынан шыққан және, өзінің мұқият зерттеулері мен назар аударарлық бағасымен, бізге үлкен қызмет көрсеткен Дэвид МакКесланд жазған.

Бұл әйелдің жасырын түрде - күйеуінің жұмысын өңдеуге және жариялауға өзін арнағанын, бүгінгі таңда біршама оғаш болып көрінуі мүмкін. Алайда, Бидди дәл осылай болуын қалады. Адамдар Освальдтың шығармаларынан Иса Мәсіхті көреді деп сенді. Дэвид МакКесланд айтқандай, «бұл адамдар өздерін толықтай Құдайға бағыштаған».

Жаратқан Ие бізге осындай жүректі әйелдерді көбірек берсін.